title: A Tanács határozata (2000. szeptember 29.) a Gazdaságpolitikai Bizottság összetételéről és alapszabályáról

text:
Fontos jogi nyilatkozat

|

32000D0604

Hivatalos Lap L 257 , 11/10/2000 o. 0028 - 0031

		A Tanács határozata(2000. szeptember 29.)a Gazdaságpolitikai Bizottság összetételéről és alapszabályáról(2000/604/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 209. cikkére,tekintettel a Bizottság véleményére,mivel:(1) A 74/122/EGK tanácsi határozattal [1] létrejött a Gazdaságpolitikai Bizottság (a továbbiakban: a bizottság).(2) A bizottság gyakorolja a tagállamok konjunktúrapolitikáinak összehangolásáról szóló, 1960. március 9-i tanácsi határozattal [2] létrehozott Rövid Távú Gazdaságpolitikai Bizottság, a tagállamok illetékes kormányhivatalai között a költségvetési politika területén megvalósuló együttműködésről szóló, 1964. május 8-i tanácsi határozattal [3] létrehozott Költségvetés-politikai Bizottság és a középtávú gazdaságpolitikai bizottságot létrehozó, 1964. április 15-i tanácsi határozattal [4] megalakuló Középtávú Gazdaságpolitikai Bizottság részére az alábbiakban átruházott összes feladatkört.(3) A bizottságról a Szerződés 272. cikke rendelkezik.(4) A bizottság alapokmányának tükröznie kell a gazdasági és monetáris unió harmadik szakaszába történő belépéssel létrehozott új intézményi környezetet; ajánlott a bizottság alapvető struktúrájának fenntartása, a működésének javítása érdekében szükséges módosítások végrehajtása és feladatainak pontosabb körülírása mellett.(5) A bizottságra átruházott feladat nem sértheti a Bizottság jogát, hogy javaslatokat tegyen vagy véleményt nyilvánítson a Szerződésben tárgyalt ügyekről.(6) Az euró bevezetése megerősíti a gazdaságpolitikák szoros összehangolásának és a tagállamok gazdasági teljesítményei fenntartható konvergenciájának szükségességét; az Európai Tanácsnak a gazdasági és monetáris unió harmadik szakaszában a gazdaságpolitikák összehangolásáról szóló 1997. december 13-i állásfoglalása [5] szerint a gazdaságpolitikák magasabb szintű összehangolásának magában kell foglalnia a tagállamok makrogazdasági fejleményeinek és a tagállamok strukturális politikáinak a munkaerő, a termékek és a szolgáltatások piacán történő szorosabb figyelemmel kísérését, valamint a költség- és ártendenciákat, különösen abból a szempontból, hogy azok miként hatnak a fenntartható inflációmentes növekedés és munkahelyteremtés elérésének esélyeire.(7) A gazdaságpolitikák összehangolásának középpontjában a Szerződés 99. cikkében meghatározott átfogó gazdaságpolitikai irányelvek és a többoldalú felügyeleti eljárás áll; a Gazdasági és Pénzügyi Bizottság feladatainak sérelme nélkül a bizottságnak támogatnia kell az irányelvek kialakítását és hozzá kell járulnia a többoldalú felügyeleti eljáráshoz az ezen határozatban említett területeken.(8) Az Európai Tanács 1998. június 16-i cardiffi ülésén üdvözölte az Ecofin tanács és az abban részt vevő miniszterek 1998. május 1-i határozatát [6] a gazdasági reform nyomon követésére irányuló egyszerűsített eljárás létrehozásáról, a szubszidiaritás elvének teljes körű tiszteletben tartása mellett.(9) Az Európai Tanács 1999. június 3-i és 4-i állásfoglalása közösségi szintű makrogazdasági párbeszéd folyamatát indította el. Ez a makrogazdasági párbeszéd a bérfejlesztés és a makrogazdasági politikák kölcsönhatásának a továbbfejlesztését célozza. Az Európai Tanács úgy határozott, hogy a szakértői szintű makrogazdasági párbeszédnek a Foglalkoztatási és Munkaerő-piaci Bizottsággal együttműködésben, a bizottság keretein belül mindkét bizottság (ideértve az Európai Központi Bankot is), az Európai Bizottság, valamint a szociális párbeszéd makrogazdasági csoportja képviselőinek részvételével létrehozott munkacsoport keretein belül kell megvalósulnia. Ezen a szinten a bizottságnak különösen a kormányképviselők párbeszédhez való hozzájárulását kell biztosítania.(10) A növekedésről és foglalkoztatásról szóló 1997. június 16-i európai tanácsi állásfoglalás [7] a gazdaságpolitikák jobb összehangolását írta elő, hogy a Szerződés új foglalkoztatási címe alatt tervezett eljárást kiegészíthessék, és arra hívott fel, hogy a Foglalkoztatási Bizottság szorosan dolgozzon együtt a bizottsággal.(11) A Szerződés rendelkezik a Gazdasági és Pénzügyi Bizottság létrehozásáról. A Gazdasági és Pénzügyi Bizottság feladatait a Szerződés 114. cikk (2) bekezdése tartalmazza. A Gazdasági és Pénzügyi Bizottság alapszabályát az 1998. december 31-i tanácsi határozattal [8] fogadták el. A bizottságnak szorosan együtt kell dolgoznia a Gazdasági és Pénzügyi Bizottsággal a Tanács munkájának segítése során.(12) A Szerződés megköveteli a Foglalkoztatási Bizottság létrehozását. Ugyancsak előírja a szoros együttműködést ezzel a bizottsággal is.(13) A bizottság feladatainak meghatározása nem sértheti a Szerződés 99. cikk (5) bekezdésében meghatározott többoldalú felügyeleti eljárásra vonatkozó bármely jövőbeli másodlagos joganyagot.(14) A tagállamokat, a Bizottságot és az Európai Központi Bankot megfelelően képviseltetni kell a bizottságban. Valamennyien egyaránt négy tagot jelölnek.(15) A bizottság tagjainak kinevezése személyre szóló, feladataik elvégzése során tevékenységüket a Közösség általános érdekei irányítják.(16) A bizottság elnökét kétéves időtartamra választják. Ez az időtartam általában nem megújítható. Az időtartam meghosszabbítható, amennyiben nincs más elnökjelölt.(17) Az Európai Központi Bank és a nemzeti központi bankok tisztségviselőiből álló bizottsági tagság nem sértheti a Szerződés 108. cikkét,A KÖVETKEZŐKÉPPEN HATÁROZOTT:1. cikkA Szerződés 272. cikkében meghatározott Gazdaságpolitikai Bizottság (a továbbiakban: a bizottság) alapszabályát elfogadták.Az alapszabály szövegét e melléklethez csatolták.2. cikkA 74/122/EGK határozat hatályát veszti.3. cikkEz a határozat a kihirdetésének napját követő napon lép hatályba.Kelt Brüsszelben, 2000. szeptember 29-én.a Tanács részérőlaz elnökL. Fabius[1] HL L 63., 1974.3.5., 21. o.[2] HL 31., 1960.5.9., 764/60. o.[3] HL 77., 1964.5.21., 1205/64. o.[4] HL 64., 1964.4.22., 1031/64. o.[5] HL C 35., 1998.2.2., 1. o.[6] HL L 139., 1998.5.11., 28. o.[7] HL C 236., 1997.8.2., 3. o.[8] HL L 5., 1999.1.9., 71. o.--------------------------------------------------MELLÉKLETA Gazdaságpolitikai Bizottság alapszabályaI. RÉSZA BIZOTTSÁG FELADATAI1. cikk(1) A Gazdaságpolitikai Bizottság (a továbbiakban a "bizottság") a Szerződés 114. és 207. cikkei sérelme nélkül hozzájárul a Tanácsnak a tagállamok és a Közösség gazdaságpolitikáit összehangoló munkájának előkészítéséhez, és tanácsadást végez a Bizottság és a Tanács részére.(2) A bizottság a Tanács munkájának előkészítéséhez gazdasági elemzésekkel, módszertani véleményekkel és szakpolitikai ajánlások készítésével járul hozzá, különösen a közösségi növekedési potenciál és foglalkoztatás javítását célzó strukturális politikák területén. Ebben az összefüggésben különös figyelmet fordít az alábbiakra:- áru-, tőke-, szolgáltatás- és munkaerőpiacok működésére, különösképpen a bérekkel, termelékenységgel, foglalkoztatással és versenyképességgel kapcsolatos fejlesztésekkel,- a közszektor szerepére és hatékonyságára és az államháztartás hosszú távú fenntarthatóságára,- az egyes politikáknak a gazdaság egészét felölelő hatásaira, úgymint a környezetre, kutatásra és fejlesztésre és a társadalmi kohézióra.(3) A fentiekben említett területeken, a Szerződés 114. és 207. cikkeinek sérelme nélkül, a bizottság támogatja a Tanács munkáját, különösen az átfogó gazdaságpolitikai irányelvek kialakítását, és hozzájárul a Szerződés 99. cikke (3) bekezdésében említett többoldalú felügyeleti eljáráshoz. Ebben az összefüggésben a bizottság különösen a tagállamok strukturális reformjaira koncentráló rendszeres országelemzéseket készít.(4) A Szerződés 130. és 207. cikkének sérelme nélkül, a bizottság hozzájárul a Tanácsnak a Szerződés foglalkoztatásra vonatkozó címe alatt végzett munkájához.(5) A bizottság támogatja a Gazdasági és Pénzügyi Bizottságot, különösen a rövid- és középtávú makrogazdasági fejlemények felügyeletében a tagállamokban és a közösségen belül úgy, hogy főleg a strukturális és makrogazdasági politikák kölcsönhatásaira vonatkozó módszertani kérdésekben, valamint a tagállamok és a Közösség bérfejleményeiről elemzéseket és véleményeket nyújt.(6) A bizottság szakértői szinten keretet biztosít a bizottság (ideértve az Európai Központi Bankot is), a Gazdasági és Pénzügyi Bizottság, a Foglalkoztatási Bizottság, valamint az Európai Bizottság képviselőit és a társadalmi résztvevőket magába foglaló, makrogazdasági párbeszédhez.(7) A Bizottság kikéri a Gazdaságpolitikai Bizottság véleményét az Európai Közösségek általános költségvetése nem kötelező jellegű kiadásainak legnagyobb növekedési mértékéről a Szerződés 272. cikke szerint.2. cikkA bizottság a Tanács, a Bizottság vagy a Gazdasági és Pénzügyi Bizottság kérésére vagy saját kezdeményezésére véleményt nyilvánít.3. cikkFeladatainak végrehajtása során a bizottság szorosan együttműködik a Gazdasági és Pénzügyi Bizottsággal a Tanácsnak címzett jelentések elkészítésében. Az átfogó gazdaságpolitikai irányelvek előkészítéséhez történt hozzájárulás során a bizottság a Gazdasági és Pénzügyi Bizottság részére készít jelentést. Munkáját összehangolja a Foglalkoztatási Bizottsággal és más bizottságokkal és munkacsoportokkal, amelyek előkészítik a Tanács munkáját azokon a területeken, ahol ezek a bizottságok és munkacsoportok az illetékesek.II. RÉSZA BIZOTTSÁG ÖSSZETÉTELE4. cikk(1) A tagállamok, a Bizottság és az Európai Központi Bank egyaránt négy-négy tagot jelöl a bizottságba.(2) A bizottság tagjait a gazdasági és strukturális politika meghatározása területén kivételes hozzáértéssel rendelkező vezető tisztségviselők közül választják.5. cikkFeladataik elvégzése során a bizottság tagjait tevékenységükben a Közösség általános érdekei irányítják.III. RÉSZELNÖK ÉS TITKÁRSÁG6. cikk(1) A bizottság, tagjainak többségi döntésével, tagjai közül elnököt és legfeljebb három alelnököt választ kétéves időtartamra. A kétéves időtartam általában nem megújítható.(2) Az elnök szavazati jogát átruházza küldöttségének valamelyik tagjára.7. cikkAz elnököt, akadályoztatása esetén, a bizottság valamelyik alelnöke helyettesíti.8. cikk(1) A bizottság munkáját titkárság segíti, amelyet egy titkár irányít. A Bizottság gondoskodik a titkárról és a titkárság feladatainak elvégzéséhez szükséges titkársági alkalmazottakról. A titkárt a bizottsággal történt konzultációt követően a Bizottság nevezi ki. A titkár és munkatársai a bizottság számára végzendő munkájukat a bizottság irányítása mellett végzik.(2) A bizottság költségeit a Bizottság költségvetése tartalmazza.IV. RÉSZELJÁRÁSI KÉRDÉSEK9. cikkAmennyiben szavazásra van szükség, a véleményeket vagy jelentéseket a tagok többségi szavazással fogadják el. Minden egyes tag egy szavazattal rendelkezik. Ha azonban olyan kérdésben történik tanácsadás vagy véleménynyilvánítás, amelyről a Tanács a későbbiekben határozatot hozhat, a központi bankokat és a Bizottságot képviselő bizottsági tagok teljes mértékben részt vehetnek a vitában, de nem vehetnek részt a szavazásban. A bizottság ugyancsak jelentést ad a vita során kifejtett kisebbségi vagy eltérő véleményekről.10. cikkA bizottság ülésein általában csak a tagok szólalhatnak fel. Különleges körülmények esetén az elnök ettől eltérő megoldásokat is elfogadhat.11. cikkA bizottság bizonyos kérdések tanulmányozását albizottságokra vagy munkacsoportokra bízhatja. Az ilyen csoportok elnöki tisztét a bizottság által kinevezet valamelyik bizottsági tag töltheti be.12. cikkA bizottság, az albizottságok és a munkacsoportok szakértők segítségét vehetik igénybe.13. cikkA bizottságot az elnök saját kezdeményezésére vagy a Tanács, a Bizottság vagy legalább öt bizottsági tag kezdeményezésére hívja össze.14. cikk(1) A bizottságot általában az elnök képviseli; a bizottság főleg az elnököt hatalmazhatja fel, hogy beszámoljon a megbeszélésekről és szóbeli kiegészítést fűzzön a bizottság által elkészített véleményekről és jelentésekről.(2) A bizottság elnöke felelős a bizottság és az Európai Parlament közötti kapcsolatok fenntartásáért, az Európai Parlamentet szükség szerint tájékoztatják a bizottság munkájáról.15. cikk(1) A bizottság eljárásai titkosak, kivéve ha arról másképpen határoznak. Ugyanez a szabály vonatkozik albizottságok vagy munkacsoportok eljárásaira is.(2) A bizottság által elkészített jelentések vagy vélemények nyilvánosan elérhetővé válnak, miután azokat továbbították a címzett részére, kivéve ha kényszerítő okok miatt azok bizalmasak maradnak.16. cikkA bizottság elfogadja saját eljárási szabályzatát.--------------------------------------------------


title: Az Európai Parlament (EU) 2015/1680 határozata (2015. április 29.) az Európai Munkahelyi Biztonsági és Egészségvédelmi Ügynökség 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/323

      AZ EURÓPAI PARLAMENT (EU) 2015/1680 HATÁROZATA
      (2015. április 29.)
      az Európai Munkahelyi Biztonsági és Egészségvédelmi Ügynökség 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Európai Munkahelyi Biztonsági és Egészségvédelmi Ügynökség 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2013-as pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az Ügynökség számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (5) és különösen annak 14. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0076/2015),

         1.

            megállapítja, hogy az Európai Munkahelyi Biztonsági és Egészségvédelmi Ügynökség végleges éves beszámolója megegyezik a számvevőszéki jelentés mellékletében szereplővel;

         2.

            jóváhagyja az Európai Munkahelyi Biztonsági és Egészségvédelmi Ügynökség 2013-as pénzügyi évre vonatkozó elszámolásának lezárását;

         3.

            utasítja elnökét, hogy továbbítsa ezt a határozatot az Európai Munkahelyi Biztonsági és Egészségvédelmi Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 340. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 216., 1994.8.20., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: Az Európai Parlament és a Tanács (EU) 2015/471 határozata ( 2015. március 11. ) az Európai Globalizációs Alkalmazkodási Alap igénybevételéről (Belgium „EGF/2014/011 BE/Caterpillar” referenciaszámú kérelme)

text:
               20.3.2015

               HU

               Az Európai Unió Hivatalos Lapja

               L 76/58

         AZ EURÓPAI PARLAMENT ÉS A TANÁCS (EU) 2015/471 HATÁROZATA
   (2015. március 11.)
   az Európai Globalizációs Alkalmazkodási Alap igénybevételéről (Belgium „EGF/2014/011 BE/Caterpillar” referenciaszámú kérelme)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1), és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2), és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások, a globális pénzügyi és gazdasági válság 546/2009/EK európai parlamenti és tanácsi rendelet (3) szerinti elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak, és segítse őket a munkaerőpiacra történő újbóli beilleszkedésben.

               (2)

               Az 1311/2013/EU, Euratom tanácsi rendelet (4) 12. cikke az EGAA igénybevételét (2011-es árakon számítva) 150 millió EUR éves maximális összegig engedélyezi.

               (3)

               Belgium a Caterpillar Belgium S.A. vállalatnál történt elbocsátásokra tekintettel 2014. július 22-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t ezért igénybe kell venni a Belgium által benyújtott kérelem alapján nyújtandó, 1 222 854 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 1 222 854 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2015. március 11-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         Z. KALNIŅA-LUKAŠEVICA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  Az Európai Parlament és a Tanács 546/2009/EK rendelete (2009. június 18.) az európai globalizációs alkalmazkodási alap létrehozásáról szóló 1927/2006/EK rendelet módosításáról (HL L 167., 2009.6.29., 26. o.).

      (4)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: A Tanács (KKBP) 2015/739 határozata (2015. május 7.) a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról

text:
               8.5.2015

               HU

               Az Európai Unió Hivatalos Lapja

               L 117/49

         A TANÁCS (KKBP) 2015/739 HATÁROZATA
   (2015. május 7.)
   a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Azt követően, hogy az Egyesült Nemzetek Szervezetének Biztonsági Tanácsa elfogadta 2127 (2013) ENSZ BT-határozatát, a Tanács 2013. december 23-án elfogadta a 2013/798/KKBP határozatot (1).

               (2)

               Az Egyesült Nemzetek Szervezetének Biztonsági Tanácsa 2015. január 22-én elfogadta a 2196 (2015) sz. határozatát.

               (3)

               A 2196 (2015) sz. ENSZ BT-határozat a belépés korlátozására, valamint a pénzeszközök és gazdasági erőforrások befagyasztására vonatkozó kritériumok bizonyos módosításait írja elő azon személyeket és szervezeteket illetően, akiket vagy amelyeket a 2127 (2013) ENSZ BT-határozat 57. pontja értelmében létrehozott bizottság jegyzékbe vett.

               (4)

               Egyes módosítások végrehajtásához további uniós intézkedés szükséges.

               (5)

               Ezért a 2013/798/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/798/KKBP határozat a következőképpen módosul:

               1.

               A következő cikk kerül beillesztésre:
               „1a. cikk
               A tagállamok – felfedezésüket követően – lefoglalják, nyilvántartásba veszik és (megsemmisítés, használhatatlanná tétel, raktározás, vagy a származási országtól vagy célországtól eltérő államba elhelyezés céljából történő átadás révén) eltávolítják az olyan termékeket, amelyek szolgáltatása, értékesítése, átadása vagy kivitele az 1. cikk értelmében tilos.”

               2.

               A 2. cikk (1) bekezdésének a) pontja helyébe a következő szöveg lép:

                           „a)

                           a kizárólag az ENSZ közép-afrikai köztársasági többdimenziós integrált stabilizációs missziója (MINUSCA), az afrikai uniós regionális akciócsoport (AU-RTF), az Európai Unió közép-afrikai köztársasági missziói, valamint a Közép-afrikai Köztársaságban állomásozó francia fegyveres erők általi használatra vagy ezek támogatására szánt fegyverek és kapcsolódó anyagok értékesítésére, szolgáltatására, átadására vagy kivitelére, valamint az ezekhez kapcsolódó technikai segítségnyújtásra, illetve finanszírozásra és pénzügyi támogatásra;”

                     .

               3.

               A 2a. cikk (1) bekezdése helyébe a következő szöveg lép:
               „(1)   A tagállamok megteszik a megfelelő intézkedéseket minden olyan személy területükre való belépésének vagy területükön történő átutazásának megakadályozására, akik a 2127 (2013) ENSZ BT-határozat 57. pontja értelmében létrehozott bizottság (a továbbiakban: a bizottság) megállapítása szerint részt vesznek a Közép-afrikai Köztársaság békéjét, biztonságát vagy stabilitását veszélyeztető cselekményekben vagy támogatják azokat, ideértve az átmeneti megállapodásokat veszélyeztető vagy megsértő cselekedeteket, a politikai átmenet folyamatát – mint például a demokratikus, szabad és tisztességes választások felé való átmenetet – veszélyeztető vagy akadályozó, vagy az erőszakot tápláló cselekedeteket is, többek között amely személyek:

                           a)

                           megsértik a 2127 (2013) ENSZ BT-határozat 54. pontjával bevezetett fegyverembargót és ezen határozat 1. cikkét, illetve közvetve vagy közvetlenül fegyvereket és kapcsolódó anyagokat szolgáltattak, értékesítettek vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadást, képzést vagy támogatást, többek között finanszírozást és pénzügyi támogatást nyújtottak vagy abban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                           b)

                           részt vesznek a nemzetközi emberi jogi normákat vagy a nemzetközi humanitárius jogot megsértő cselekedetek vagy emberi jogi jogsértésnek vagy visszaélésnek minősülő cselekedetek tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a civil lakosság célba vételét, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                           c)

                           az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban;

                           d)

                           a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújtanak fegyveres csoportoknak vagy bűnszövetkezeteknek;

                           e)

                           akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                           f)

                           részt vesznek az ENSZ-missziók vagy nemzetközi biztonsági erők, mint például a MINUSCA, az uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában;

                           g)

                           a bizottság által jegyzékbe vett szervezet vezetői, illetve a bizottság által jegyzékbe vett személyt vagy szervezetet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezetet támogattak, vagy a bizottság által jegyzékbe vett személy vagy szervezet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint cselekedtek;

                     az ezen határozat mellékletében szereplő jegyzéknek megfelelően.”

               4.

               A 2b. cikk (1) bekezdése helyébe a következő szöveg lép:
               „(1)   Be kell fagyasztani minden olyan pénzeszközt és gazdasági erőforrást, amely azon személyek vagy szervezetek tulajdonában vagy közvetlen vagy közvetett ellenőrzése alatt áll, akik vagy amelyek a bizottság megállapítása szerint részt vesznek a Közép-afrikai Köztársaság békéjét, biztonságát vagy stabilitását veszélyeztető cselekményekben vagy támogatják azokat, ideértve az átmeneti megállapodásokat veszélyeztető vagy megsértő cselekedeteket, a politikai átmenet folyamatát – mint például a demokratikus, szabad és tisztességes választások felé való átmenetet – veszélyeztető vagy akadályozó, vagy az erőszakot tápláló cselekedeteket is, többek között amely személyek vagy szervezetek:

                           a)

                           megsértik a 2127 (2013) ENSZ BT-határozat 54. pontjával bevezetett fegyverembargót és ezen határozat 1. cikkét, illetve közvetve vagy közvetlenül fegyvereket és kapcsolódó anyagokat szolgáltattak, értékesítettek vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadást, képzést vagy támogatást, többek között finanszírozást és pénzügyi támogatást nyújtottak vagy abban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                           b)

                           részt vesznek a nemzetközi emberi jogi normákat vagy a nemzetközi humanitárius jogot megsértő cselekedetek vagy emberi jogi jogsértésnek vagy visszaélésnek minősülő cselekedetek tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a civil lakosság célba vételét, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                           c)

                           az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban;

                           d)

                           a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújtanak fegyveres csoportoknak vagy bűnszövetkezeteknek;

                           e)

                           akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                           f)

                           részt vesznek az ENSZ-missziók vagy nemzetközi biztonsági erők, mint például a MINUSCA, az uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában;

                           g)

                           a bizottság által jegyzékbe vett szervezet vezetői, illetve a bizottság által jegyzékbe vett személyt vagy szervezetet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezetet támogattak, vagy a bizottság által jegyzékbe vett személy vagy szervezet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint cselekedtek.

                     Az e bekezdésben említett személyek és szervezetek jegyzéke ezen határozat mellékletében található.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2015. május 7-én.

            a Tanács részéről

            az elnök

         E. RINKĒVIČS

      (1)  A Tanács 2013/798/KKBP határozata (2013. december 23.) a Közép-afrikai Köztársasággal szembeni korlátozó intézkedésekről (HL L 352., 2013.12.24., 51. o.).


title: A Tanács határozata (1985. július 25.) az Európai Alapítvány Közösség által választott tagjainak kinevezési eljárásáról

text:
Fontos jogi nyilatkozat

|

31985D0375

Hivatalos Lap L 210 , 07/08/1985 o. 0034 - 0034 finn különkiadás fejezet 1 kötet 2 o. 0044  spanyol különkiadás fejezet 01 kötet 5 o. 0003  svéd különkiadás fejezet 1 kötet 2 o. 0044  portugál különkiadás fejezet 01 kötet 5 o. 0003

		A Tanács határozata(1985. július 25.)az Európai Alapítvány Közösség által választott tagjainak kinevezési eljárásáról(85/375/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a Bizottság javaslatára [1],tekintettel a Közgyűlés véleményére [2],mivel a tagállamok kormányainak a Tanács keretében ülésező képviselői egy 1982. március 29-i megállapodással egy Európai Alapítványt hoztak létre;mivel az említett megállapodás előírja, hogy az Alapítvány kuratóriumának 10 tagját a Közösség nevezheti ki;mivel olyan eljárást kell megállapítani, amely lehetővé teszi ennek a jognak a gyakorlását;mivel rendelkezni kellene az Európai Parlament tagjainak az Alapítvány kuratóriumában való megfelelő részvételéről;mivel a Szerződés nem rendelkezik az e célból szükséges különös hatáskörökről,A KÖVETKEZŐKÉPPEN HATÁROZOTT:1. cikkAz Európai Alapítvány kuratóriumának azon tagjait, akiknek kinevezéséért a Közösség felelős, a Bizottság javaslata alapján a minősített többséggel eljáró Tanács nevezi ki a Közgyűléssel folytatott konzultációt követően.2. cikkA Bizottság javaslata előkészítésekor hozzáértésük és tapasztalatuk alapján kimagasló személyeket választ ki. A Bizottság biztosítja, hogy a javasolt személyek függetlensége kétségen felül álljon.A javasolt nevek jegyzéke tartalmazza a Közgyűlés tagjainak nevét is.3. cikkEz a határozat az Európai Alapítványt létrehozó megállapodás hatálybalépésének napján lép hatályba.Kelt Brüsszelben, 1985. július 25-én.a Tanács részérőlaz elnökJ. Poos[1] HL C 112., 1985.5.7., 4. o.[2] 1985. július 12-i vélemény (a Hivatalos Lapban még nem tették közzé).--------------------------------------------------